Bridget av York

Bridget av York (født 10. november 1480, død 1517) var en engelsk prinsesse, det tiende og siste barnet og den syvende datteren av kong Edvard IV av England og hans hustru Elizabeth Woodville. I motsetning til sin søsken ble hun aldri gift, men levde livet som nonne i et kloster.

Hun var den yngre søsteren av Elizabeth av York, Maria av York, Cecily av York, Edvard V (døde tolv år gammel), Margaret Plantagenet, Richard av Shrewsbury, 1. hertug av York (døde 9 år gammel), Anne av York og George, hertug av Bedford (døde to år gammel) og Katherine av York. Hun var også tante til den senere kong Henrik VIII av England.

 Liv og virke 
 Første år 
Bridget ble født i Eltham i Kent og ble døpt av Edward Story, bishop av Chichester den 11. november 1480. Hennes gudmor ved døpefonten var hennes bestemor på farssiden, Cecily Neville, hertuginne av York, og sin eldste søster Elizabeth av York. Hennes gudfar var William Waynflete, biskop av Winchester.Higginbotham, Susan (11. november 2012): «A Royal Christening: Bridget of York, November 11, 1480» , History Refreshed Bridgets tante Margaret, Lady Maltravers, fungerte som hennes gudmor ved hennes konfirmasjon.Routh, Pauline (June 1975): «Princess Bridget» i: The Ricardian, s. 13 Bridget var sannsynlig oppkalt etter sankt Birgitta av Vadstena (som i England ble kalt for Bridget av Sverige).Sutton, Anne F.; Visser-Fuchs, Livia (2005): The Royal Funerals of the House of York at Windsor, Richard III Society, s. 110. Edvard IV hadde vært beskytter av Syonklosteret tilhørende Birgittinerordenen som ble grunnlagt i 1415 i Isleworth (innenfor dagens London). Edvard IV hadde benyttet seg av helgenens Åpenbaringer som støtte for sitt krav på tronen. Higginbotham, Susan (16. februar 2013): «Bridget of York: A Royal Nun», Goodread

 Livet som nonne 
Hennes foreldre besluttet allerede da hun ble født at hennes liv skulle bli dedikert til et religiøst liv, og det er antatt prinsesse Bridget ble betrodd til nonneklosteret Dartford Priory en gang mellom 1486 og 1492 hvor hun ble nonne.Green, Mary Anne Everett (1857): Lives of the Princesses of England. London: Longman, Brown, Green, Longman and Robers, bind 4, s. 46. Klosteret Dartford, opprettet i 1346 og nedlagt i 1559, var et av de viktigste dominikanske nonneklostre i England i henhold til størrelse og rikdom. Hun ble en nonne ved klosteret og tilbrakte resten av sitt liv innenfor dets murer. Hun korresponderte hele livet med sin søster dronningen som også betalte for hennes ulike mindre utgifter. Hun ble kun 37 år gammel.

Bridget opprettholdt brevveksling hele livet med sin søster, dronning Elizabeth av York, som også betalte for hennes forskjellige mindre utgifter, foruten også de mindre utgiftene for den foreldreløse  Agnes av Eltham (senere Agnes Langstroth).Weir, Alison (2013): Elizabeth of York: The First Tudor Queen. Random House, ISBN 978-1-4481-9138-3, s. 489– Det har blitt spekulert at Agnes var født som illegitim datter av Bridget,Emerson, Kathy Lynn : «A Who’s Who of Tudor Women: A»  men spekulasjonen kan være tvilsom.

Det er kjent at  Bridget forlot Dartford ved minst en anledning, det var da hun var tilstede ved begravelsen av sin mor Elizabeth Woodville i 1492.Sutton & Visser-Fuchs (2005), s. 73.  Hun døde en gang rundt 1517, kun 37 år gammel. Routh (1975), s. 14. 

 Referanser 

Kategori:Personer i Tudortiden
Kategori:Engelske katolske ordenssøstre og nonner
Kategori:Dominikanerinner
Kategori:Huset York
Kategori:Huset Tudor
Kategori:Personer fra London
Kategori:Fødsler i 1480
Kategori:Dødsfall i 1517